“ฟินันเซีย” คว้ารางวัล “นักวิเคราะห์การลงทุนยอดเยี่ยม ประจำปี 2564”
“บล.ฟินันเซีย ไซรัส” รับรางวัลนักวิเคราะห์ยอดเยี่ยม จากเวที IAA Best Analyst Awards 2021
“บล.ฟินันเซีย ไซรัส” รับรางวัลนักวิเคราะห์ยอดเยี่ยม จากเวที IAA Best Analyst Awards 2021
31 มี.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) รับรางวัลนักวิเคราะห์ยอดเยี่ยม ในงานประกาศผลรางวัลนักวิเคราะห์ยอดเยี่ยมประจำปี 2564 หรือ IAA Best Analyst Awards 2021 เพื่อเป็นการสนับสนุนศักยภาพของนักวิเคราะห์ให้เป็นที่ยกย่อง ด้วยการมอบรางวัลและประกาศเกียรติคุณแก่นักวิเคราะห์ที่มีความโดดเด่นในผลงาน โดยนักวิเคราะห์จากบริษัทฯ ได้รับรางวัลประเภทต่างๆ ดังนี้
1.นางสาวจิตรา อมรธรรม รองกรรมการผู้จัดการ ฝ่ายวิเคราะห์หลักทรัพย์ รับรางวัลนักวิเคราะห์ยอดเยี่ยม ที่มีผลงาน Outstanding ประจำปี 2564 กลุ่มหุ้นตลาดหลักทรัพย์ เอ็ม เอ ไอ (ไม่แยกนักลงทุนสถาบันและนักลงทุนรายบุคคล)
2.นางสาวสุรีย์พร ทีวะสุเวทย์ ผู้ช่วยกรรมการผู้จัดการ ฝ่ายวิเคราะห์หลักทรัพย์ รับรางวัลชนะเลิศ นักวิเคราะห์ยอดเยี่ยมกลุ่มเกษตรและอุตสาหกรรมอาหาร (ประเภทนักลงทุนรายบุคคล)
ทั้งนี้ งานดังกล่าวจัดขึ้นโดย สมาคมนักวิเคราะห์การลงทุน (Investment Analysts Association) เมื่อวันที่ 31 มีนาคม 2565 ข้อมูลเพิ่มเติมที่ www.fnsyrus.com